Saksan jalkapallon 1. Bundesliigan kausi 1972–1973

Saksan Bundesliigan kausi 1972–1973 oli järjestyksessään 10. Bundesliigan, Länsi-Saksan pääsarjan kausi. Se alkoi 16. syyskuuta 1972 ja päättyi 8. kesäkuuta 1973. Hallitsevana mestarina kauteen lähti FC Bayern München.

Sarjajärjestelmä 
Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä joukkuetta putosivat seuraavaksi kaudeksi Regionalligaan.

Joukkuemuutokset kaudesta 1971–1972 
Borussia Dortmund putosi Regionalligaan jäädessään 17. sijalle edellisellä kaudella. Toinen putoaja oli Arminia Bielefeld, jonka tulokset mitätöitiin, koska Saksan jalkapalloliiton mukaan joukkue oli avainroolissa vuoden 1971 sopupeliskandaalissa. Heidän tilalleen nousivat Wuppertaler SV ja Kickers Offenbach.

Kauden yhteenveto 

Bayern München voitti toisen peräkkäisen mestaruutensa. Bayern oli sarjassa lopulta ylivoimainen, kun ero toiseksi sijoittuneeseen Kölniin oli peräti 11 pistettä. Kauden suurin yllätys oli nousijajoukkue Wuppertaler SV, joka sijoittui neljänneksi. Wuppertaler olisi päätöskierroksen voitollaan saavuttanut jopa kolmossijan. Wuppertaler hävisi kuitenkin päätöskierroksella kotonaan Hannoverille 0–4 ja kun samaan aikaan Düsseldorf voitti vieraissa putoajajoukkue Eintracht Braunschweigin, nousi Düsseldorf Wuppertalerin ohi kolmanneksi. Myös toinen nousijajoukkue Kickers Offenbach onnistui hyvin, kun se sijoittui seitsemänneksi.

Pudonneet joukkueet olivat edellämainittu Eintracht Braunschweig sekä Rot-Weiß Oberhausen. Hannover 96 pelastui toisella kaudella putkeen täpärästi putoamiselta, kun se jäi viimeiselle säilyjän paikalle kauden 1971–1972 tavoin.

Gerd Müller voitti viidettä kertaa viimeisen seitsemän kauden aikana Bundesliigan maalipörssin, tällä kertaa 36 osumalla.

Joukkueet

Sarjataulukko

Tulokset

Parhaat maalintekijät 
 36 maalia
  Gerd Müller (FC Bayern München)
 28 maalia
  Jupp Heynckes (Borussia Mönchengladbach)
 21 maalia
  Günter Pröpper (Wuppertaler SV)
 19 maalia
  Erwin Kostedde (Kickers Offenbach)
 18 maalia
  Hans Walitza (VfL Bochum)
 17 maalia
  Uli Hoeneß (FC Bayern München)
  Klaus Wunder (MSV Duisburg)
 16 maalia
  Reiner Geye (Fortuna Düsseldorf)
 14 maalia
  Klaus Wildner (Fortuna Düsseldorf)
  Willi Reimann (Hannover 96)

Mestarijoukkue

Viitteet 

Jalkapallosarjojen kausi 1972–1973/1973
Bundesliiga